Publication: Magyar Közlöny
Issue: MK-2009-173 (Year: 2009, Number: 173)
Era: 2004-2010
Section: kötelezettségének sajátosságairól szóló 250/2000. (XII. 24.) Korm. rendelet 7. számú melléklete V. fejezetének
Paragraph Index: 736

10. Debit és/vagy delayed debit (betéti és/vagy terhelési) funkcióval rendelkezõ kártya: fizikailag egyetlen kártya, amely debit és/vagy delayed debit funkcióval rendelkezik.Ezt a kategóriát csak abban az esetben kell jelenteni,ha a forgalmi adatokat nem lehet szétválasztani debit funkcióval rendelkezõ kártyákra és delayed debit funkcióval rendelkezõ kártyákra. Amennyiben a forgalmi adatok a két funkció szerint szétválaszhatók, a fizikailag egyetlen kártyát két helyen kell jelenteni, egyrészt a debit funkcióval rendelkezõ kártyák között, másrészt pedig a delayed debit funkcióval rendelkezõ kártyák között. Akkor beszélünk errõl a konstrukcióról, amikor az egyértelmû, hogy a kérdéses kártyát az adatszolgáltató által vezetett számla megterhelésére használja a kártyabirtokos, de az nem határozható meg egyértelmûen a kártyabirtokos és kibocsátó közötti szerzõdésbõl, hogy: – a megterhelt számla a kártyabirtokos fizetési számlája, amelyhez esetenként folyószámlahitel is kapcsolódhat (vagyis debit funkcióval ellátott kártyáról van szó), vagy – a megterhelt számla a kártyabirtokos részére nyújtott hitelkeret, amelyre terhelt összeget a kártyabirtokos a számlázási periódus végén köteles csak kiegyenlíteni (vagyis delayed debit funkcióval rendelkezõ kártyáról van szó).

Source: https://magyarkozlony.hu/hivatalos-lapok/def628cb8e3338bfccaa8e6652aba813ec6781cc/dokumentumok/673ad2e2a54ecb6336ac6a8180d7859c7eac9973/letoltes